Lek za malariju efikasan i protiv raka 
Lek koji se koristi za tretiranje malarije i reumatskog artritisa takodje se pokazao delotvornim protiv nekih agresivnih vrsta kancera 
Naučnicima je poznato da ljudske ćelije raka rastu tako što dobijaju energiju od okolnog tkiva čije ćelije postaju samodestruktivne. Širenje raka se ubrzava uništenjem tih ćelija. „ Doktor Ravi Amaravadi razgovarao je sa Glasom Amerike putem Skajpa. On je specijalista za rak na medicinskom fakultetu Univerziteta u Pensilvaniji. On i njegove kolege istraživači tretirali su pacijente kombinovanjem konvencionalnih lekova za rak sa lekom protiv malarije hidroksihlorokvinom. Za taj sastojak je poznato da sputava autofagiju i istraživači su se nadali da bi mogao da spreči rast ćelija raka. U kliničkim ispitivanjima, naučnici su uočili da se hidroksihlorokvin loše uklapao sa pojedinim vrstama lekova za rak. Ali je zato veoma dobro reagovao sa drugim lekovima za rak, kao što je Temsirolimus, u usporavanju rasta ćelija, na takozvanom nivou stabilne bolesti, kod pacijenata sa melanomom - agresivnim rakom kože. Istraživači su koristili visoke doze hidroksihlorokvina za sprečavanje autofagije, mnogo veće doze od normalnih za tretiranje reumatskog artritisa ili malarije. Doziranje nije još dokazano kao bezopasno. Doktor Dejvid Ruđero sa univerziteta Kalifornije u San Francisku takođe je proučavao rast ćelija raka. On kaže da su rezultati istraživanja sa hidroksihlorokvinom obećavaju. „ Medjutim, doktor Amaravadi upozorava da onkolozi ne bi trebalo da koriste lek protiv malarije van kliničkih ispitivanja. On naglašava da hidroksihlorokvin ima ozbiljne sporedne efekte kada se kombinuje sa drugim lekovima protiv raka. Zato je saznanje o tome koji lekovi dobro deluju zajedno, veoma važno.